CELEX: 62008CN0410
Language: el
Date: 2008-09-22 00:00:00
Title: Υπόθεση C-410/08: Αίτηση για την έκδοση προδικαστικής αποφάσεως την οποία υπέβαλε το Finanzgericht Baden-Württemberg στις 22 Σεπτεμβρίου 2008 — Swiss Caps AG κατά Hauptzollamt Singen

6.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 313/14
            
         Αίτηση για την έκδοση προδικαστικής αποφάσεως την οποία υπέβαλε το Finanzgericht Baden-Württemberg στις 22 Σεπτεμβρίου 2008 — Swiss Caps AG κατά Hauptzollamt Singen
   (Υπόθεση C-410/08)
   (2008/C 313/20)
   Γλώσσα διαδικασίας: η γερμανική
   Αιτούν δικαστήριο
   Finanzgericht Baden-Württemberg
   Διάδικοι στην υπόθεση της κύριας δίκης
   
      Προσφεύγουσα: Swiss Caps AG
   
      Καθού: Hauptzollamt Singen
   Προδικαστικά ερωτήματα
   
               1)
            
            
               Έχει η κλάση 1517 της Συνδυασμένης Ονοματολογίας [παράρτημα Ι του κανονισμού (ΕΟΚ) 2658/87 του Συμβουλίου, της 23ης Ιουλίου 1987 — Συνδυασμένη Ονοματολογία (ΣΟ)] (1) την έννοια ότι πρέπει να κατατάσσονται σ' αυτήν παρασκευάσματα αποτελούμενα από ένα μόνο —συμπυκνωμένο— λάδι ή λίπος, στο οποίο έχει προστεθεί μόνο βιταμίνη Ε χωρίς άλλη επεξεργασία;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα:
               Έχει η κλάση 1517 της Συνδυασμένης Ονοματολογίας την έννοια ότι η προσθήκη συμπυκνωμένης βιταμίνης Ε (συμπυκνωμένη δ-άλφα- τοκοφερόλη), σε αναλογία 22,8 mg ανά 600 mg συμπυκνωμένου ιχθυελαίου (Incromega EPA SR 500 TG) αποκλείει την κατάταξη του εμπορεύματος σ' αυτή τη δασμολογική κλάση;
            
         
               3)
            
            
               Σε περίπτωση καταφατικής απαντήσεως στο πρώτο ερώτημα και αρνητικής απαντήσεως στο δεύτερο ερώτημα:
               Έχει το σημείο 5 των γενικών κανόνων για την ερμηνεία της Συνδυασμένης Ονοματολογίας την έννοια ότι περικάλυμμα κάψουλας το οποίο αποτελείται από 212,8 mg ζελατίνης, 77,7 mg γλυκερίνης και 159,6 mg καθαρού νερού και περικλείει ουσία αποτελούσα τροφικό συμπλήρωμα πρέπει να θεωρείται συσκευασία;
            
         
               4)
            
            
               Σε περίπτωση αρνητικής απαντήσεως στο τρίτο ερώτημα:
               Έχει το σημείο 5 των γενικών κανόνων για την ερμηνεία της Συνδυασμένης Ονοματολογίας την έννοια ότι περικάλυμμα κάψουλας το οποίο αποτελείται από 212,8 mg ζελατίνης, 77,7 mg γλυκερίνης και 159,6 mg καθαρού νερού και περικλείει ουσία αποτελούσα τροφικό συμπλήρωμα πρέπει να θεωρείται συσκευασία; Έχει η κλάση 1517 της Συνδυασμένης Ονοματολογίας την έννοια ότι περικάλυμμα κάψουλας το οποίο αποτελείται από 212,8 mg ζελατίνης, 77,7 mg γλυκερίνης και 159,6 mg καθαρού νερού αποκλείει την κατάταξή της στη δασμολογική αυτή κλάση;
            
         
      (1)  ΕΕ L 256, σ. 1.